### Beslutningstema

Det skal i denne sag besluttes, om ansøgning for VE projekt #4 (VE2022) Gyda Vestergaard, som ligger i nærheden af landsbyerne [adresse], Louise Christiansen og [adresse] kan ændres, så der gives mulighed for at anvende en del af projektarealet til BESS anlæg.

### Historik

Projekt #4 indgik i første ansøgningsrunde (VE2022) med ansøgningsfrist i december 2021. Herefter blev projektet prioriteret af Kommunalbestyrelsen i august 2022.

Der har i juni-juli 2022 været afholdt idéhøring jf. Planloven. Forvaltningen igangsatte sagsbehandlingen for projektet i august 2022 efter politisk prioritering.

Den 13. januar 2025 besluttede Klima-, Vækst-, og Udviklingsudvalget, at BESS-anlæg i tilknytning til VE anlæg skulle behandles som projektændring med krav om politisk godkendelse herfor.

16. juni 2025 blev Klima-, Vækst-, og Udviklingsudvalget orienteret om udskiftning af projektudvikler.

### Sagsfremstilling

Projektudvikler Momentum Energy Group A/S har anmodet Tønder Kommune om tilladelse til at ændre en del af anvendelsen i det allerede prioriterede projektareal. Der er en pågående sagsbehandling af projektet.

Det originale projekt omhandler et bruttoareal på 55 ha solceller og 6 vindmøller. Projektudvikler ønsker at få ændret anvendelsen for et område på ca. 2.000 m2, svarende til ca. 0,35% af solcellearealet, så der skabes mulighed for etablering af et BESS anlæg indenfor projektområdet. Skulle det senere vise sig, at det af praktiske eller økonomiske årsager ikke er gavnligt med BESS anlæg på de ca. 2.000 m2, ønskes der fortsat mulighed for at anvende arealet til solceller.

Britt Carlsen skal give mulighed for, at bygherre kan opstille battericontainere á ca. 15 m2 som tilhørende tekniske komponenter for at sikre driften heraf på arealet.

Anlægget placeres i tilknytning til andre tekniske komponenter, som adskiller sig fra solcellerne, med hensynstagning til det omkringliggende terræn, eksisterende beplantning og naboforhold. Bygherre er indstillet på etablering af beplantning omkring anlægget eller anden visuel afskærmning for at reducere anlæggets synlighed.

Forslag til placering og ansøgning om projektændring kan findes i vedhæftede bilag, ligesom Brand og Rednings publikation omkring indsats ved brand i BESS anlæg er vedhæftet.

Ved etableringen af anlægget vil der blive taget højde for gældende krav til brandsikkerhed og beredskab.

### Økonomi

Ingen

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der gives mulighed for op til 2.000 m2 BESS anlæg, og

at der etableres beplantning omkring det tekniske areal.

### Beslutning

Indstillingen godkendt.